udskrift af dombogen
dom
afsagt den 6. marts 2017
rettens nr. 4a-112/2017
politiets nr. 1200-73251-00091-16
anklagemyndigheden
mod
t cpr-nummer ….65 ….
der har medvirket domsmænd ved behandlingen af denne sag.
anklageskrift er modtaget den 5. januar 2017.
t er tiltalt for
legemsangreb af særligt rå, brutal eller farlig karakter efter straffelovens § 245, stk. 1, ved
den 9. december 2016 ca. kl. 17.30 på en parkeringsplads ved jem & fix på industrivej 24 i
roskilde kommune at have tildelt a flere slag i hovedet og på overkroppen med en rundstok
af træ med en sådan kraft, at den knækkede, hvorved a blev påført en bule ved sit venstre
øre og flere rifter samt et hul i sin trøje.
påstande
anklagemyndigheden har nedlagt påstand om en ubetinget frihedsstraf.
tiltalte har nægtet sig skyldig og har nedlagt påstand om frifindelse med henvisning til
straffelovens § 13, stk. 1, subsidiært § 13, stk. 2, mere subsidiært en betinget frihedsstraf,
eventuelt med vilkår om samfundstjeneste.
                                                  - 2 -
sagens oplysninger
der er under hovedforhandlingen i sagen afgivet forklaring af tiltalte og af vidnerne a og b
tiltalte har forklaret, at han med sin samlever, b, den pågældende dag var på vej fra sin fars
begravelse, der havde haft et overraskende positivt forløb. han kørte ad motorvejen i midter-
banen og fulgte trafikken, da han blev overhalet af en audi i høj fart, der kørte ind foran dem
og trak ind i højre vejbane, hvor den på grund af den noget lavere fart blev lukket inde af
tiltaltes bil. tiltalte blev forskrækket og fortørnet over kørslen. audien trak ud og var ved at
ramme dem i siden, hvorfor tiltalte trak så langt over mod venstre vejbane, som han kunne,
hvorved han var lige ved at ramme en bil i venstre vejbane. han bremsede meget kraftigt og
undgik påkørsel. audien, der nu lå foran dem, begyndte at bremse og kørte derefter ud i ven-
stre vejbane, hvor den også generede en række andre biler. tiltalte kørte selv ud i venstre
vejbane og fulgte med frem i samme retning som audien. audien kørte over i midterbanen,
og da tiltalte var ved at overhale, prøvede audien at køre ud i ham. tiltalte trak bagud. audi-
en generede under den videre kørsel igen en række andre biler ved at køre tæt på, bremse og
skifte frem og tilbage mellem vejbanerne. forløbet foregik fra høje-taastrup til trekroner.
audien kørte af motorvejen, og tiltalte kørte efter for at spørge, hvorfor føreren af audien
kørte på en så farlig måde. han var fortørnet over kørslen. han fulgte efter audien gennem
roskilde og ind på parkeringspladsen ved jem & fix. tiltalte stillede sin bil fra sig lidt bag
audien og gik hen til føreren af audien, der var steget ud og stod med foldede hænder og
ventede på ham. tiltalte tog en træpind på nok ca. 60 x 2 cm med, som han brugte til hunde-
træning, fordi det så ud, som om der var 2-3 unge mennesker i bilen. da tiltalte skulle til at
spørge til hans kørsel, skubbede føreren af audien ret voldsomt til ham to gange, fulgte efter
ham og skubbede ham op mod bagenden af hans bil og begyndte at slå på ham. tiltalte slog
to gange med sin pind; en gang uden at ramme og en gang hvor han ramte den anden på si-
den af hovedet. pinden knækkede ved andet slag. tiltalte var meget bange og slog udeluk-
kende for at forsvare sig. tiltalte skyndte sig hen til sin bil, og den anden gik efter, mens han
udtalte sig truende. han sagde alverdens ting til tiltalte i kampens hede, og tog han fat i tiltal-
tes bildør, da tiltalte havde sat sig ind. tiltalte steg ud af bilen. situationen begyndte at op-
trappes igen, og tiltalte følte sig atter truet. tiltalte tog et foto af nummerpladen på audien
                                                - 3 -
for at have beviser. tiltalte lukkede sin hund ud af bilen. det er en stor broholmerlignende
hund, der er en blanding mellem en rottweiler og en cane corso. situationen blev forværret
af, at den andens to mindreårige børn, der havde siddet i audien, nu stod og råbte på deres
far. den anden og børnene løb væk. tiltaltes hund, der er trænet som politihund, sprang ind i
bilen igen, og tiltalte kørte derefter derfra.
da sagen begyndte at blive voldelig, ringede tiltaltes kone til politiet, og tiltalte anmeldte
også selv sagen til politiet, da de kom hjem.
a har som vidne forklaret, at han den pågældende dag havde sat sin kone af til en julefrokost
og var på vej hjem med sine tvillinger på 8 år. på motorvejen, hvor han sikkert har kørt hen
mod 130 km/t, kom tiltalte i sin bil kørende bagfra. vidnet trak til højre ind mellem andre
biler. tiltalte kørte op på siden af ham og satte farten ned. vidnet gik ud fra, at han tidligere
havde blinket med lyset af tiltalte for at få ham til at rykke ind og give plads, hvilket han
godt kan finde på, og at tiltalte nu viste sin irritation. han satte farten ned og fik så meget
plads til den forankørende, at der var plads til, at han kunne sætte farten op og trække en
vognbane ud. han mener ikke, at han lavede kørselsfejl eller var ved at ramme andre, og
heller ikke, at han var tæt på. han kan godt køre friskt, dvs. lidt for stærkt, og kan som sagt
godt finde på at blinke med lyset af folk, for at få dem til at rykke ind fra overhalingsbanen,
men han kører normalt ikke ind foran andre biler eller med kort afstand og ville så meget
desto mere ikke gøre det med sine børn i bilen. lidt senere kørte tiltalte op bag ham igen, og
vidnet lavede en lidt hurtig og måske lidt fræk overhaling af en lille last- eller varevogn for at
komme væk fra tiltalte, hvorefter han straks kørte af motorvejen.
tiltalte fulgte imidlertid efter ham af motorvejen og hele vejen gennem roskilde hen til par-
keringspladsen ved jem og fix. der stillede tiltalte bilen skråt bag ham, steg ud og kom hur-
tigt hen imod ham. da han steg ud af bilen, var tiltalte allerede henne ved ham. han kunne
måske have kørt væk, men så skulle han, som bilerne holdt, have kørt meget hurtigt ud, me-
get tæt forbi tiltaltes bil og væk. tanken faldt ham ikke ind. tiltalte råbte nogle ting om,
hvordan fanden det var, han kørte, eller lignende. han følte sig truet og var temmelig utryg
ved situationen, der var meget ubehagelig. han skubbede tiltalte væk eller tog han fat i ham
og skubbede ham væk. de havde fat i hinanden. han slog ikke tiltalte. tiltalte slog ham der-
efter meget hårdt i hvert fald 2-3 gange i hovedet med en pind, som tiltalte havde i hånden.
                                                 - 4 -
han mener, han først da bemærkede pinden. han har senere erfaret, at pinden knækkede.
han opdagede også senere, at hans trøje var revet i stykker.
tiltalte råbte til sin kone, at hun skulle ringe til politiet. vidnet råbte, at det var en god ide.
der kom en kvinde ud fra jem & fix, der nok så episoden, og han råbte, at hun ikke måtte
køre. vidnet råbte til sin søn, at han skulle komme ud med sin telefon, hvilket han gjorde.
vidnet tog derefter fotoene, der ses i fotomappen, bilag 3-3.
mens de ventede på politiet, ville tiltalte køre, hvilket vidnet sagde, ikke var nogen god ide,
når nu politiet var på vej. han holdt derfor fast i dørhåndtaget på tiltaltes bil. tiltalte lukkede
en temmelig stor hund ud, og han turde ikke andet end at slippe dørhåndtaget. derefter kørte
tiltalte.
forevist fotos taget af politiet, bilag 2, side 2, bekræftede vidnet, at han blev slået bag øret og
i panden, som det ses på fotoerne.
anklageren dokumenterede politiattest, bilag 3-2.
vidnet bekræftede oplysningerne om skaderne og forklarede, at han bagefter kunne konstate-
re, at han også havde ondt i armen, hold i nakken og hovedpine. han har stadig bøvl med
hovedpine, men det bliver mindre og mindre. han kan ikke sige, om han blev slået på krop-
pen.
b har som vidne forklaret, at hun den pågældende dag kørte med sin mand, tiltalte, på mo-
torvejen. ved høje-taastrup kørte de i midterbanen, da en anden bil maste sig ind mellem
deres bil og den forankørende. der var ikke ret meget plads mellem dem, og bilen var få cen-
timeter fra at ramme deres sidespejl. hun blev forskrækket og skreg højt. tiltalte var nødt til
at bremse, og hun røg fremad. audien kørte meget aggressivt i zigzag mellem bilerne, brem-
sede ofte og blinkede. hun var bange for, at det skulle gå galt.
på parkeringspladsen ved jem & fix parkerede audien i en af båsene, og de kørte hen bag
dem. hun ringede til politiet. tiltalte gik ud af bilen med en hundepind, som han tog med,
fordi der lod til at være flere unge mennesker i audien. normale mennesker kører ikke på
                                                - 5 -
den måde, og de var bange for, at de unge mennesker i audien var fulde eller på stoffer. der-
for havde tiltalte pinden med. føreren af audien var en høj og robust mand. tiltalte spurgte
føreren af audien, hvad fanden han lavede, og han skubbede derefter to gange til tiltalte, der
blev skubbet fem meter tilbage. derefter slog tiltalte med pinden.
der kom derefter børn ud af audien, hvilket overraskede hende meget i lyset af kørslen.
der er under tiltaltes og as forklaring afspillet en optagelse af forløbet fra videoovervågnin-
gen på parkeringspladsen ved jem & fix.
der er endvidere forevist fotos af rundstokken taget af politiet. rundstokken vejer efter det
oplyste i kosterrapporten 156 gram.
a henvendte sig den 9. december 2016 kl. 18.50 på skadestuen. det fremgår af politiattesten
om objektive fund, at der ses en v-formet rød misfarvning, hvor hvert ben i v’et sidder på
højre side af halsen, ca. 1,5 cm fra luftrøret. desuden ses en stribeformet rød misfarvning, ca.
3 cm lang, midt på halsen. der er revet hul i hans t-shirt midt på halsen. ved venstre øje ses
en rød misfarvning. der ses mindre hævelse, der er øm ved berøring. der ses en bule på ca. 2
cm i diameter svarende til knoglefremspringet i bunden af kraniet bag venstre øre. denne er
ligeledes øm ved berøring.
kriminalforsorgen har foretaget en undersøgelse af tiltaltes personlige forhold og vurderet,
at tiltalte er egnet til at modtage en hel eller delvis betinget dom med eller uden vilkår om
samfundstjeneste.
tiltalte er ikke tidligere straffet.
rettens begrundelse og afgørelse
efter de afgivne forklaringer sammenholdt med den foreviste optagelse fra overvågningsvi-
deoen og de beskrevne skader lægges det til grund, at tiltalte som reaktion på as kørsel, som
tiltalte fandt kritisabel og var fortørnet over, kørte efter a og på parkeringspladsen ved jem
& fix i roskilde gik hen til ham med en rundstok af træ på ca. 60 x 2 cm i hånden, at a
skubbede tiltalte væk uden at slå eller slå efter tiltalte, at der herved opstod en vis tumult, og
                                                  - 6 -
at tiltalte derefter tildelte a i hvert fald to hårde slag i hovedet med rundstokken med en så-
dan kraft, at denne knækkede, hvorved a blev påført en bule ved venstre øre og flere rifter
samt et hul i sin trøje.
under disse omstændigheder, hvor tiltalte bevæbnet med en rundstok har opsøgt og indledt
den beskrevne konfrontation efter at være fulgt efter a over et længere tidsrum på grund af
utilfredshed med hans kørsel, har der ikke været tale om nødværge fra tiltaltes side efter
straffelovens § 13, stk. 1, eller om en overskridelse af grænserne herfor omfattet af straffe-
lovens § 13, stk. 2.
det er herefter bevist, at tiltalte i det anførte omfang er skyldig i vold, der efter forholdets
karakter af i hvert fald to hårde slag i hovedet med en rundstok på 60 x 2 cm med en sådan
kraft, at denne knækkede, er omfattet af straffelovens § 245, stk. 1.
straffen fastsættes til fængsel i 60 dage, jf. straffelovens § 245, stk. 1.
der er herved lagt vægt på navnlig forholdets grovhed, dets karakter af meningsløs vold i
forbindelse med trafik, og at volden er begået foran as to 8-årige børn.
under de foreliggende omstændigheder er der uanset det oplyste om tiltaltes personlige for-
hold og den tilsigtede øgede anvendelse af samfundstjeneste ved lov nr. 152 af 18. februar
2015 ikke grundlag for at gøre straffen hverken helt eller delvist betinget, heller ikke med
vilkår om samfundstjeneste.
thi kendes for ret:
tiltalte t straffes med fængsel i 60 dage.
tiltalte skal betale sagens omkostninger.
